Дамян Дамянов
Свободата, Санчо!…

chitanka.info

— Свободата, Санчо!… — Дон Кихот горещо

маха две ръце — две мелнични криле.

— Свободата, Санчо, е велико нещо!

… Санчо го не чува — тъп като теле.

— Санчо, разбери ме!…

Санчо не разбира.

Санчо дъвче нещо. Санчо е зает.

Дон Кихот откача. Дон Кихот умира.

Санчо оцелява. И върви напред.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.